CELEX: 62008CA0586
Language: el
Date: 2009-12-17 00:00:00
Title: Υπόθεση C-586/08: Απόφαση του Δικαστηρίου (όγδοο τμήμα) της 17ης Δεκεμβρίου 2009 [αίτηση του Tribunale Amministrativo Regionale del Lazio (Ιταλία) για την έκδοση προδικαστικής αποφάσεως] — Angelo Rubino κατά Ministero dell'Università e della Ricerca (Οδηγία 2005/36/ΕΚ — Αναγνώριση διπλωμάτων — Έννοια του όρου νομοθετικά κατοχυρωμένο επάγγελμα — Επιλογή προκαθορισμένου αριθμού ατόμων βάσει συγκριτικής αξιολογήσεως και χορήγηση τίτλου περιορισμένης χρονικής ισχύος — Εθνικός τίτλος επιστημονικής επάρκειας — Καθηγητής πανεπιστημίου)

27.2.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/11
            
         Απόφαση του Δικαστηρίου (όγδοο τμήμα) της 17ης Δεκεμβρίου 2009 [αίτηση του Tribunale Amministrativo Regionale del Lazio (Ιταλία) για την έκδοση προδικαστικής αποφάσεως] — Angelo Rubino κατά Ministero dell'Università e della Ricerca
   (Υπόθεση C-586/08) (1)
   
   (Οδηγία 2005/36/ΕΚ - Αναγνώριση διπλωμάτων - Έννοια του όρου «νομοθετικά κατοχυρωμένο επάγγελμα» - Επιλογή προκαθορισμένου αριθμού ατόμων βάσει συγκριτικής αξιολογήσεως και χορήγηση τίτλου περιορισμένης χρονικής ισχύος - Εθνικός τίτλος επιστημονικής επάρκειας - Καθηγητής πανεπιστημίου)
   2010/C 51/17
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo Regionale del Lazio
   
      Διάδικοι στην υπόθεση της κύριας δίκης
   
   Angelo Rubino
   
      κατά
   
   Ministero dell'Università e della Ricerca
   
      Αντικείμενο
   
   Αίτηση για την έκδοση προδικαστικής αποφάσεως — Tribunale Amministrativo Regionale del Lazio — Ερμηνεία των άρθρων 3, παράγραφος 1, στοιχείο γ', και 47, παράγραφος 1, ΕΚ και της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων — Εθνική ρύθμιση η οποία δεν καθιστά δυνατή την αναγνώριση των επαγγελματικών προσόντων καθηγητή πανεπιστημίου, τα οποία αποκτήθηκαν εντός άλλου κράτους μέλους
   
      Διατακτικό
   
   Το γεγονός ότι δικαίωμα προσβάσεως σε ένα επάγγελμα έχουν μόνον οι επιτυχόντες σε διαδικασία που σκοπεί στην επιλογή προκαθορισμένου αριθμού ατόμων βάσει συγκριτικής αξιολογήσεως των υποψηφίων και όχι κατ’ εφαρμογή γενικών και αφηρημένων κριτηρίων και η οποία οδηγεί στην απόκτηση τίτλου σαφώς περιορισμένης χρονικής ισχύος δεν συνεπάγεται ότι το οικείο επάγγελμα αποτελεί νομοθετικά κατοχυρωμένο επάγγελμα, κατά την έννοια του άρθρου 3, παράγραφος 1, στοιχείο α', της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων.
   Πάντως, βάσει των άρθρων 39 ΕΚ και 43 ΕΚ απαιτείται στο πλαίσιο τέτοιας διαδικασίας να αναγνωρίζονται και να λαμβάνονται υπόψη δεόντως τα προσόντα που αποκτήθηκαν σε άλλα κράτη μέλη.
   
      (1)  ΕΕ C 55 της 7.3.2009.